Diari Oficial de la Generalitat Valenciana


Sumari del DOGV 5530, del 08-06-2007 (2007/7409)

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la que s'accepta la cessió gratuïta de l'immoble situat en la partida de l'Arenal de Borriol (Castelló), realitzada per la Diputació Provincial de Castelló a favor de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7409


Data del document
:   31-05-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Borriol
    * cultura regional
    * propietat immobiliària
    * transmissió de la propietat

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la que s'accepta la cessió gratuïta de l'immoble situat en la partida de l'Arenal de Borriol (Castelló), realitzada per la Diputació Provincial de Castelló a favor de la Generalitat. [2007/7409]  
Per a regularitzar la situació patrimonial del centre conegut com residència comarcal de minusvàlids psíquics Vall d'Umbri de Borriol, inventariat amb el codi 12/031/001/000 en l'Inventari General de Béns i Drets de la Generalitat, la Diputació Provincial de Castelló, en sessió plenària realitzada el dia 28 de febrer de 2006 (rectificació d'errors per acord plenari de 27 de març de 2007) va acordar la cessió gratuïta a la Generalitat de l'immoble de la seua propietat, de 8.400 m² de superfície, situat en la partida de l'Arenal de Borriol.  
A proposta de la conselleria de Benestar Social, es van iniciar els tràmits legals oportuns per a l'acceptació de l'immoble.  
En conseqüència, basant-se en l'article 44 de la Llei 14/2003, de 10 d'abril, de Patrimoni la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per la Diputació Provincial de Castelló de l'immoble que té 8.400 m² de superfície, situat en la partida de l'Arenal de la dita població, que confronta: nord, via pecuària; sud, xalets i resta de la finca de la qual se segrega: est, finca propietat de l'Ajuntament de Borriol, i oest, resta finca de la qual se segrega.  
Consta inscrita en el Registre de la Propietat de Castelló 3 al tom 698, llibre 51, foli 134, finca 4745, inscripció 1a.  
Referència cadastral: 3512730BV0214D7221LT (part).   
La parcel·la s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per la Diputació Provincial de Castelló, s'efectua amb la condició de destinar l'immoble a la regularització de la residència comarcal de minusvàlids psíquics Vall d'Umbri de Borriol, i amb subjecció al que establix l'article 111 del Reglament de Béns de les Entitats Locals.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servici públic social assistencial i adscrit a la conselleria de Benestar Social, a la qual corresponen les competències demanials sobre estos, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 31 de maig de 2007.- El conseller d'Economia, Hisenda i Ocupació: Gerardo Camps Devesa.